****

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO MAŽEIKIŲ R. SAV., VIEKŠNIUOSE, MAŽEIKIŲ G. 90, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. balandžio 7 d. Nr. P13-14

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2022 m. vasario 23 d. nutarimu Nr. 150 „Dėl valstybės nekilnojamojo turto perdavimo savivaldybių nuosavybėn“, atsižvelgdamas į 2022 m. balandžio 4 d. Valstybės nekilnojamojo turto, perduodamo Mažeikių rajono savivaldybės nuosavybėn, perdavimo - priėmimo aktą Nr. TV11-4 / 22-A5-54:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,2906 ha ploto žemės sklypą, esantį Mažeikių r. sav., Viekšniuose, Mažeikių g. 90, kadastro numeris 3260/0001:378, unikalus numeris 4400-0410-9959.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-04-05